**Lærerens (egen) livstolkning**

Fra Alf Rolins Power Point, bilde nr. 17:

* Både lærere og elever har livstolkninger
* Elevene skal få bevissthet om sine egne livstolkninger og utfordring til å utvikle dem.
* Læreren kan legge til rette for livstolkning ved å veksle mellom bruk
* innenfra-perspektivet og
* utenfra-perspektivet
* Balansere mellom dem

**Oppgave**

Frank Oterholt 2017/h:

**Eksempel på ulike læreres forhold til religion og livssyn:**

1. Læreren er konservativ kristen. Han er selv overbevist om at Bibelen er Guds ord, som formidler sann åpenbaringskunnskap. Guds ord skal følges «slik det står skrevet».
2. Læreren vokste opp i konservativ kristendom, men har utviklet tro og livssyn i takt med ny kunnskap. Han fremstår i dag som åpen, liberal, tilhenger av livssynspluralisme og med et klart syn på at tro er livstolkning, tilværelsestolkning og håp. Tro er ikke faktabasert, men håps- og meningsbasert.
3. Læreren er ateist og tror ikke på noe overnaturlig eller «hinsidig». All kunnskap om liv og eksistens er basert på vitenskap og rasjonell kunnskap. Han tror at tilværelsen (for den enkelte) kun består av dette livet. Han tror at verdier oppstår og formidles gjennom fornuft, dialog og samtale.

**Spørsmål til samtale og diskusjon:**

1. Kan alle disse lærer-typene bli gode KRLE/RE-lærere?
2. Hvordan bør disse ulike lærer-typene forholde seg til faget?
3. Bør noen av dem la være å bli KRLE/RE-lærere (av hensyn til elevene og seg selv)?